**Beslutningsreferat fra bestyrelsesmøde den 15. december 2016 i FLORA**

**Til stede:** Steen, Michael, Alexia, Britt, Birte og Lizzi

**Afbud:** Benny, Gitte og Anja

**Punkt 1: Godkendelse af dagsorden og valg af mødereferent**

Dagsordenen blev godkendt, og Steen valgte Lizzi til referent ☺

**Punkt 2: Kort erfaringsopsamling og opfølgning på drøftelserne på generalforsamlingen den 28. november 2016**

Jf. forslag på den stiftende generalforsamling igangsætter vi umiddelbart efter juleferien en logo-konkurrence. Logo og vinder afsløres ifm. nytårskur 20. januar, hvor Niels Damgaard er til stede. Britt og Alexia er tovholdere.

**Punkt 3: Kort  gennemgang af de reviderede vedtægter for Personaleforeningen, hvor DCE-medlemsskabet er indarbejdet**

Der blev nikket til de foretagne rettelser, som Steen og Anja har foretaget. Lizzi læser korrektur og sender til Steen i løbet af et par dage.

**Punkt 4: Valg af formand for bestyrelsen**

Birte Nielsen blev valgt til formand for bestyrelsen.

**Punkt 5: Valg af kasserer**

Alexia Sejer blev valgt som kasserer.

Uden for punkt blev det aftalt, at Gitte står for medlemsadministrationen.

**Punkt 6: Kort om overgangen fra vores tværgående aktivitetsudvalg til en personaleforening, herunder økonomien i den nye personaleforening**

De tværgående aktivitetsudvalg kører videre i en eller anden form. Aftales nærmere på næste bestyrelsesmøde.

Medlemstallet er grundlag for foreningens økonomi. Steen taler med Niels Damgaard om AU’s tilskud til foreningen. Vi lægger op til et fast årligt tilskud pr. medlem på omkring 200 kr. + tilskud til AU-julefrokost og AU-sommerfest.

Derefter skal der udarbejdes et budget, som også Niels og Hanne skal se.

**Punkt 7: Personaleforeningens mail-adresse, funktionspostkasse og share på det fælles O-drev**

Michael har oprettet en funktionspostkasse: Personaleforeningenflora@au.dk.

Birte står som ejer, øvrige bestyrelsesmedlemmer kan se mails.

Michael opretter desuden en mappe på O-drevet, som bestyrelsens medlemmer har adgang til.

Der oprettes en hjemmeside til foreningen som en underside på DCE’s sider (under kultur). Birte og Lizzi er ansvarlige for hjemmesiden.

**Punkt 8: Status på det aktuelle antal af medlemmer i personaleforeningen**

Så vidt vides fra Gitte er der omkring 8 medarbejdere, som ikke har meldt sig ind i FLORA. Steen får en medlemsliste fra Gitte på baggrund af hvilken vi hver især kan opfordre kollegaer i egen enhed til at melde sig ind.

**Punkt 9: Skal vi køre en hvervekampagne og i givet fald hvordan?**

Se punkt 8.

**Punkt 10: Personaleforeningens første aktiviteter i 2017**

Besøg på Frellsen chokoladefabrik i Roskilde. Lizzi undersøger, om det kan lade sig gøre.

Fastelavnsfest m. tøndeslagning og udklædning – 27. februar. Alexia og Lizzi er tovholdere.

Sommerhygge en torsdag i juni måned – sjove lege og grilmad. Michael er tovholder og finder dato. Alle i bestyrelsen deltager i planlægning og gennemførsel.

Årsabonnement til en eller flere attraktioner. Birte undersøger muligheder og priser.

**Punkt 11: Eventuelt, herunder aftale om tidspunktet for næste bestyrelsesmøde**

Den gamle idrætsforening forventes at blive opløst, fordi der ikke længere er aktiviteter. Vi skal arbejde på en fair fordeling af midlerne samt sikre medlemmerne af FLORA adgang til at benytte kajakkerne.